《太常引·绿衣持节拥亭亭》
元代·许有孚

绿衣持节拥亭亭。玉立万娉娉。一见寸心倾。任诗画、无声有声。新篁摇葆，苍梧张盖，山色入帘青。云淡午风轻。看树影、西窗又横。

作者简介：汤阴人，字可行。许有壬弟。文宗至顺元年进士，授湖广儒学副提举，改湖广行省检校。累除南台御史，迁同佥太常礼仪院事。与有壬父子唱和，成《圭塘欸乃集》。